section_heading: Radnja
paragraph_text: Pussy se boji da Tony zna da je surađivao s FBI-em, pa tako na savjet svojeg kontakta iz FBI-a, pokuša "natjerati Tonyja da ga opet zavoli". Pussy pokuša pridobiti povjerenje hvatanjem Matthewa Bevilaquae, koji je odgovoran za Christopherovo ranjavanje. Nakon što sazna gdje se nalazi — u Hacklebarney State Parku u Chesteru, blizu kuće u kojoj je navodno tijekom Američke revolucije spavao George Washington — Pussy nazove Tonyja i dvojica likvidiraju Matta nakon što su ga ispitali o napadu na Christophera.